als_Latn dik_Latn sag_Latn
Tiranë, 14 mars 2015, NOA.al
– Ka përfunduar pak para orës 18.00 të ditës së sotme, baallafaqimi që zgjati rreth nëntë orë mes deputetit socialist Tom Doshi dhe vrasësit të penduar, sic njihet, Durim Bami.
Për gati 9 orë, grupi i hetimit i ka ulur ata përballë njëri-tjetrit dhe janë lënë edhe vetëm, sipas teknikave speciale të hetimit.
Besohet se ballafaqimi i sotëm i shërben hetimit të çështjes Doshi, që është prej 12 ditësh në qendër të vëmendjes së opinionit publik.
Pas përballjes në Prokurorinë e Krimeve të Rënda, deputeti Tom Doshi refuzoi të flasë për mediat.
Avokati i Durim Bamit, nuk foli po ashtu për mediat, duke i qëndruar besnik prokurorëve që nuk tolerojnë rrjedhjen e informacionit për këtë çështje mjaft të ndjeshme.
Deputeti i Shkodrës, Tom Doshi, mbërriti mëngjesin e sotëm rreth orës 09:00 në ambientet e Prokurorisë së Krimeve të Rënda në Tiranë, ku u ballafaqua për herë të dytë me atë që njihet si “atentatori” i tij, Durim Bami.
Aktualisht Durim Bami ende mbahet i paraburgosur nën dyshimin e vrasjes së mbetur në tentativë të deputetëve Doshi dhe Fufi.
Ditën e djeshme, dëshmitari kyç në çështjen “Doshi”, Durim Bami, i cili është akuzuar nga deputeti i Shkodrës si personi i paguar për të kryer atentatin ndaj tij dhe deputetit demokrat Mhill Fufi, kishte dëshmuar për rreth 9 orë në Prokurorinë e Krimeve të Rënda.
Bami me Skënderajn, ballafaqimi i ri
Të gjitha informacionet që mund të sigurohen në këtë fazë të hetimit të çështjes Doshi, janë në rrugë jozyrtare.
Kështu, po në rrugë jozyrtare mësohet se do të ketë një ballafaqim në Prokurorinë e Krimeve të Rënda, mes Durim Bamit dhe Fatjon Skënderajt, që në videon e publikuar nga Tom Doshi, përmendet si sekser në atentatin ndaj dy deputetëve.
Por pas arrestimit, Durim Bami deklaroi se atentati është sajuar nga deputeti Doshi.
Ditën e djeshme ishte menduar të bëhej ballafaqimi Doshi-Bami, por grupi hetimor nuk mundi të përfundojë seancën e ballafaqimit mes tyre.
Në dëshminë e tij ditën e djeshme, Durim Bami jozyrtarisht mësohet se ka deklaruar se atentati ishte sajesë. Por deklarata e tij është kontradiktore me atë që vetë Bami ka thënë në videon e publikuar nga deputeti Tom Doshi.
Në video, Bami shprehet se ka marrë një porosi me vlerë 500 mijë euro për të vrarë Tom Doshin dhe 100 mijë euro për të eliminuar kolegun e tij, Mhill Fufi. /a.s/noa.al
Zbardhja e plotë e videos së përmbledhur
Biseda e zbardhur:
Tom Doshi: Tashi unë të falenderoj për disa gjëna që ke ba…se po të mos ishte Zoti i madh dhe mosdëshira jote mos me u përfshi në kët punë, dihet se ne nuk do ishim bashkë sot. Unë të konsideroj si me të pas vlla…ka qenë fat për mua dhe për ty që ke qëllu kështu, që s’ke dash me ba keq me m’vra. Jam kurioz me ma shpjegu dhe njëherë qysh në fillim se si erdhi Toni, biseda që keni bo. Bisedë shumë miqësore do bëhet mes nesh. Nuk është se do ta përdor kund. Kjo është thjesht një bisedë shumë miqësore, duhet të jem dhe unë i qetë në shpirt që prej kujt e kam, si kanë mendu me e ba një gjë të tillë. Është guxim shumë i madh me vra një deputet. Unë besoj në Zot…nga ty kam qejf me e ni edhe i her se s’na ka qëllu edhe shumë… kam pas takime në Shkodër kshtu edhe…tani që jena te zyra jeme jena të qetë e flasim më lirshëm. Si ishte takimi…edhe i her domethënë, si ishte takimi, si të thirri, lidhja që ke pas me kët Tonin, se më the që e ke pas në burg e kshu. Mos u ashtu, fol lirshëm me mu. Ta thashë edhe i her, zëre se të kam vlla për atë që… po ta përsëris edhe i her do isha i vdekur, por desh Zoti dhe ti që s’ke vepru, kaq.
Tom Doshi: Po ti i more ndonjë lek atij?
Durim Bami: I mora 20 mijë euro.
Tom Doshi: Për çfarë ia more ato lekë?
Durim Bami: Po për me hec përpara, për me lëviz, për me ble gjëra.
Tom Doshi: Ju më paskeni ndjek, 5 muaj ë?
Durim Bami: Po.
Tom Doshi: Po kur nuk eci kjo puna e motorit, ju vazhdut punën?
Durim Bami: Vazhdum prapë ne, nuk u bë ajo se ishin shumë vetë dhe vriteshin robt, bahej dëm i madh dhe nuk dojshim.
Tom Doshi: Ju takoheshit përdit me Tonin?
Durim Bami: Po, po, përditë.
Tom Doshi: Ti ke pas komunikim të vazhdueshëm me atë?
Durim Bami: Po, po.
Tom Doshi: Gjithë komunikimi ishte për me më vra mu? Kjo ishte…
Durim Bami: Po, takoheshim ditë natë për këtë punë.
Tom Doshi: Si vazhdoi mbrapa kjo punë. Ti kontaktove me mu? Çfarë ndodhi gjatë kësaj kohe?
Durim Bami: Gjatë kësaj kohe… i kanë gjujt atij…
Tom Doshi: E di që atë natë më the që shife për makinën, atë çunin me bluzë portokalli…
Durim Bami: Po të lajmërova që do vijë ai me të rujt. Ai erdhi te “Sheratoni” kur po vijshe ti në kom në Buvelard, ai po të vinte mbrapa dhe ti e kishe pa që po të vinte mbrapa.
Tom Doshi: Po, isha me Mark Frrokun.
Durim Bami: …të erdhi edhe te shpia.
Tom Doshi: Për këtë jam i qartë. Po kjo te shpia?
Durim Bami: Këtu kemi ardh, kena pa kamerat. Ka kamera dhe në hyrje atje.
Tom Doshi: Ku po më rujshit?
Durim Bami: Këtu te dalja këtu, te kthesa te cepi.
Tom Doshi: Te pallati?
Durim Bami: Te pallati.
Tom Doshi: Çfarë prisnit, se kur vija?
Durim Bami: Po.
Tom Doshi: Po si nuk koiçidoja ndonjëherë unë? Apo se keni parë të arsyeshme?
Durim Bami: S’është pa e përshtatshme.
Tom Doshi: Po mas kësaj, po i kthehem edhe njëherë, pasi i gjujtën Tonit, si ishte ngjarja?
Durim Bami: E gjujtën Tonin edhe unë shkova. Më mori një mik në telefon dhe më tha i kanë gjujt Tonit dhe shkova. Po vij të marr tha dhe shkojmë bashkë. Më mori. Shkova me atë mikun dhe kur s’ishte ai miku mora Tonin në telefon dhe i thashë hë mo, a je mirë, të kanë gjujt? Po më kanë gjujt. Hajt thashë se po vij atje. Jo, mos hajde tha. I thashë po vij or, si mos t’vij. Jo mos hajde tha, hajde nesër, s’ka problem. Ai tha mos hajde se e ka pas hallin se po shkonte Ymeri, Ymer Lala po shkonte me e taku ndoshta. Kur shkova atje unë, se shkova, ishte Eugeni.
Tom Doshi: Kush është Eugeni?
Durim Bami: Ai prokurori, ai me syze.
Tom Doshi: Kryeprokurori i Krimeve të Rënda?
Durim Bami: E, po.
Tom Doshi: Janë miq?
Durim Bami: Po, po, janë miq, janë shumë shokë. Rrinë natë ditë bashkë.
Tom Doshi: Çfarë kishte mrena?
Durim Bami: Erdhi Ymer Lala aty.
Tom Doshi: Po policia erdhi?
Durim Bami: Jo s’erdhi policia.
Tom Doshi: Unë e di që ka ardh policia.
Durim Bami: Jo, nuk ka ardh fare policia.
Tom Doshi: Policia ka ardh, po mos ka ardh pasi keni ik ju.
Durim Bami: Ndoshta ka ardh mbrapa. Aty ishte vetëm Eugeni.
Tom Doshi: Po mbrapa si shkut?
Durim Bami: Ikëm pastaj.
Tom Doshi: Me kë ikët. Eugeni me kë iku?
Durim Bami: Ymeri erdhi me ne, Eugeni iku vetë.
Tom Doshi: Po ti me kë ishe?
Durim Bami: Unë edhe Ymeri bashkë. E çova deri te shpia Ymerin, në Bllok.
Tom Doshi: Çfarë folët me Ymerin?
Durim Bami: U ka përzi me shumë gjana, jo se bëm ndonjë muhabet.
Tom Doshi: Po në vazhdim a e takove më Tonin?
Durim Bami: Shkova të nesërmen aty.
Tom Doshi: Ku aty?
Durim Bami: Te servisi, te shpia e Tonit dhe tha “o vëllai im, tha, na kanë dalë fjalë për atë punë që kemi nis me bë. Kush i tha Tomës tha që ne kena dash me e vra. Kush e di kët gjë përveç ne të dyve. Ne të dy e dimë kët gjë. Kur e kena rujt te Sheratoni te kullat. Aman tha të kam vlla tha…
Tom Doshi: Po mirë kush i kishte thënë Tonit që unë e kam marrë vesh?
Durim Bami: Toma ka fol në një tavolinë më tha, që e kanë ndjek te Sheratoni, i kanë vu motorin, e kanë ndjek te Kullat, i kanë vu motorin te Kullat dhe personi që ka fol Toma tha, personi ka ardh dhe ma ka thënë mu. Ku e mori vesh Toma tha?
(Toma thotë se e kishte takuar Prokurorin e Përgjithshëm për këtë çështje)
Tom Doshi: Ti mendon se Prokurori Përgjithshëm është i lidhur me Tonin? Apo me Eugenin, kush mund t’i ketë thënë?
Durim Bami: S’e di.
Tom Doshi: Prokurori i Përgjithshëm është i lidhur me Tonin. Si tha pastaj çfarë duhet të bëshit?
Durim Bami: Duhet me vra Tomën tha se pastaj do na vrasë të gjithëve.
Sepse je t’u dal llafit. Gjujtja që i ishte bo Tonit, ata dyshojshin sikur e ke bërë ti (tentativën e vrasjes së Tonit).
Tom Doshi: Mua nuk më intereson me e bë, jam në politikë, në biznes. Nuk më interesojnë ato gjona. Jam kurioz më pas çfarë të thoshin ty, çfarë kërkojshin prej teje që të delshin prej kësaj situate. Apo vetëm eleminimi im e qetësonte gjithçka?
Durim Bami: Prej situate dilej vetëm me të vra ty. Sipas Tonit të vritet Toma, ose jena të marr fund të gjithë….fut vëllain tat ta vrasi ditën në lokal. Mos e vrit mendjen se s’ka për të ngel njeri në burg vetëm të bëhet ajo punë.
Tom Doshi: Kush e garantonte këtë?
(Durim Bamit i bie sërish telefoni dhe e mbyll)
Durim Bami: Sipas Tonit e garantonte Iliri.
Tom Doshi: Ilir Meta e garantonte këtë ë? Po sot ku është Toni?
Durim Bami: Në Gjermani.
Tom Doshi: Të ka marrë më në telefon?
Durim Bami: Jo.
Tom Doshi: Po vëllai jot ku është?
Durim Bami: Në Tiranë.
Tom Doshi: Po ky qerosi, se jam i interesuar për të, ky Ylli, ka dijeni për këtë
punë?
Durim Bami: Ylli thotë se ka dijeni, përderisa rrinë bashkë natë ditë.
Tom Doshi: Po në lokal kush ka ardh, e ke parasysh?
Durim Bami: Ky prokurori…rrinë gjatë atje hanë darka, hanë dreka. Rrinë me orë. Është ai Gim Rama.
Tom Doshi: Kush është Agim Rama?
Durim Bami: Është kunati i Salës, nuk e di ça e ka Ylli.
Tom Doshi: Cilit Sal?
Durim Bami: Kunati i Sali Berishës.
Tom Doshi: Po tjetër kush?
Durim Bami: Ai Kuliqi, Agron Kuliqi.
Tom Doshi: Rrinë aty bashkë?
Durim Bami: Po.
Tom Doshi: Po Ymeri çfarë roli ka?
Durim Bami: Ymeri është shok i ngushtë i Tonit.
Tom Doshi: Shok i ngushtë çfarë?
Durim Bami: E ka shumë shokë. Me Ymerin rrinë natë ditë bashkë. Çdo gjë e dinë të dy, nuk është se e di njoni dhe se di tjetri.
Tom Doshi: Po për këtë punën e këtij deputetit tjetër, çfarë thoshin? Këtij të Laçit?
Durim Bami: Edhe për këtë me e vra. Por problem ishte i joni me një fjalë, ishte për ty njëherë.
Tom Doshi: Po për këtë sa paguanin?
Durim Bami: 100 mijë euro.
Tom Doshi: Po kshu ka bërë punë të tjera të tilla ky Toni?
Durim Bami: Me mua jo.
Tom Doshi: Vrasje e gjëna të tjera? Sipas informacioneve të tua…
Durim Bami: Me mu s’ka bo gjo, por punë të Ymerit ka bo.
Ymerit ai dhe me njerëz që rri ai ma do menja se po.
(Doshi i kërkon Durim Bamit që të njëjtat gjëra që ia tha atij, t’i thotë edhe përballë dikujt tjetër)
Durim Bami: Kur të dush ia them unë të gjitha. Të gjitha siç po ti them ty ia them edhe atij.
Tom Doshi: Unë edhe njëherë të falenderoj. Ti shife vet dhe duhet të kesh kujdes.
Durim Bami: Unë s’kam pse me pas kujdes. Nuk dua të përzihem më me kët punë. Këta kur i kundërshto…normal që duhet të ruhem. Unë jam rrugëve.
Tom Doshi: Ti pse s’bashkëpunon me policinë. Ne kena nevojë që kjo punë të zbardhet. Mua s’më intereson me vra asnjë njeri në kët mes, por as ty me mos të ardh asnjë e keqe për herë të dytë. Ka mënyra që…ne mund të takojmë ministrin e Brendshëm, mund të takojmë njerëz të tjerë që janë kompetentë për kët punë dhe ti mund të merresh edhe në mbrojtje. E rëndësishme është që secili të marrë dënimin. Ti nuk je i implikum në kët rast.
Durim Bami: Unë s’i kam bë keq kujt dhe nuk du me dal e me fol se nesër nuk i dihet si vinë punët dhe lë kalamajt rrugëve. Di që ta kam thënë ty dhe të kam bë nder.
Tom Doshi: Unë të thashë edhe i her që të jam mirënjohës dhe ti u ke bë nder krejt shqiptarëve se të jet i implikum kryetari i Parlamentit për me pagu lek me vra deputet se pse paskam nxjerrë video që i kam bë Ilir Metës, videon s’ja kam bë unë, ia ka bë Tan Prifti apo ai tjetri që është vra në Laç për problemet e të shoqes, për zgjedhje, s’më duket normale…e kena kryetar parlamenti dhe unë di që kam pas marrëdhënie shumë të rregullta me të. Kena hëngër dreka, darka, kena shku në festë bashkë. Kena diskutu shumë gjona edhe për të ardhmen politike. Me lën fëmijët e mi në rrugë të madhe…unë për kët pak a shumë kam nevojë që…fillimisht kam qejf që të ballafaqohesh ti dhe për t’ia dhënë të dhënat…Sot unë s’kam ndonjë besim te prokuroria. Prokurorit të Përgjithshëm i kam thënë që për mu janë pagu lekë, kanë vu edhe motorin personin me eksploziv, ma ka thënë personi vetë se ma kishe thënë ti vetë faktikisht. Prokurori i Përgjithshëm shkon dhe lajmëron organizatorët e eleminimit tim, këtu s’ka prokurori, s’funksionon shteti dhe prokuroria. Ne kemi në dorë vetëm policinë. E mira është që ti të bashkëpunosh me policinë për rrethanat, se je personi i rrezikum prej kësaj pune. Në këtë rast do ishte mirë edhe për ty, edhe për mua edhe për tan shqiptarët që të marrin vesh se kush e drejton këtë vend.
Tom Doshi: Mund të bëjmë një takim me ministrin. Unë s’po t’thom me dal në televizor, por unë të sugjeroj. Është mirë që t’i kërkojmë policisë të marrë në mbrojtje. Ti je personi më i rëndësishëm sot. Unë të konsideroj si me t’pas vlla. Jam i shqetësum edhe për sigurinë tënde.
Durim Bami: Unë e di, nuk du me shku më anej, nuk pata qejf me u marr me shtetin dhe policinë. Më duket sikur bëhet zhurmë e madhe kot. Toma s’ka asigjo.
Tom Doshi: Po si zhurmë e madhe kot?
Durim Bami: Jo, zhurma bëhet plot, nuk bëhet kot. Përderisa unë të informova për kët punë dua të rri deri këtu, nuk dua me shku më anej.
Tom Doshi: Kjo është zgjedhja jote. Unë të thashë edhe njëherë edhe kët bisedë që kena bë…të kesh kujdes se diçka duhet me bë. Edhe kshu s’rrihet. Jena në një vend që është tmerr që shkon Prokurori i Përgjithshëm me informu këto njerëz që të kanë porosit ty me m’vra, këtu merr fund shteti. Unë jam deputet, jam në politikë. Po kur e mendoj këtë gjë imagjino se çfarë bëjnë me qytetarët e shkretë të këtij vendi që s’kanë asnjë derë të hapur, asnjë siguri. Unë po të them prapë, të sugjeroj që…kena mundësi me kontaktu me ministrin e Brendshëm si me ba një marrëveshje me ta, me thën si është e vërteta, s’po tregoj as shpifje, asigjo dhe thuaj të vërtetën. Përderisa nuk je i implikum…pra ti po të kishe vepru, unë do isha i vdekur… Ti ke qen vetë në kët ngjarje, ke qen vet i pestë atë natë. Unë kët Eugenin e njoh që në ‘97 prej Ymerit, e kam pas shumë shokë Ymerin, pastaj u shkëputëm si u shkëputëm…
Durim Bami: E kishte marrë përsipër me e mbaru atë punë, a kupto. Ai që u interesonte aq shumë për atë punë i binte që personi që u interesonte ishte me gjith mend Iliri. Se po të ishte njeri tjetër s’do u interesonte aq shumë.
Tom Doshi: Garancia e tij ishte vriteni se s’ka asgjë?
Durim Bami: Mirë o vlla, mirë.
Tom Doshi: Tani edhe orari është pak vonë, por të mora se e kisha të nevojshme këtë bisedë me ty. Edhe unë jam në dilemë, s’di çfarë me bë. Kam karakterin e malësorit…nesër mund të bëj një takim me ministrin e Brendshëm…
Durim Bami: Mua më ke në çdo kohë, kur të dush më thirr. Këto që thashë ia them në sy atij, kaq sa kam në dorë do ta bëj. Nuk jam tuj shpik as tuj shpif. Çfarë më kanë thënë do t’ia them. Nuk kam pse i trembem asgjoje.
Komentoni mbi këtë lajm më poshtë. Nëse keni diçka për të raportuar mbi këtë temë, na shkruani tek pr@noa.al
lim_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bem_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ces_Latn als_Latn als_Latn als_Latn als_Latn als_Latn als_Latn als_Latn als_Latn als_Latn grn_Latn als_Latn als_Latn als_Latn als_Latn als_Latn scn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pap_Latn als_Latn als_Latn cjk_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn